text: 12 Biblian willan Jesús wañunan p'unchaypi sinchi ñak'arisqanta. Mana khuyapayaspan soq'aranku, clavokunawan takaspan kurkupi warkuranku, mayta ñak'arichispataq wañuchiranku (Juan 19:1, 16-18, 30; apéndice nisqata qhaway, ¿Cristianokuna hap'inankuchu cruzta? nisqa temata). ¿Ima rayku chhaynaniraqta ñak'ariran? Satanasmi runakunamanta niran, wateqasqa kaspaqa manan hukllapas Jehová Diosman hunt'aq kanmanchu nispa, chaytaqa ñawpaqmanñan astawan yachasun. Chhaynaniraqta ñak'arishaspapas Diosmanmi hunt'aq karan, chaywanmi Jesusqa Saqraq k'amisqanman allinta kutichiran. Chaywanmi rikuchiran ch'uya runaqa allin kaqta mana allin kaqta payllamanta akllanan kashaqtinpas atinmanmi tukuy sonqowan Diospaq hunt'aq kayta, Saqraña sasachakuykunapi churashaqtinpas. ¡Anchatachá Diosqa kusikuran munakusqan Churi hunt'aq sonqo kasqanmanta! (Proverbios 27:11.)